# 2. Contextualización curricular

# Eixes da proposta didáctica

Esta guía didáctica traballa criterios de avaliación enmarcados nos seguintes bloques temáticos de "Bioloxía e Xeoloxía" de 1º de ESO:

- Bloque 1: Proxecto científico. Este bloque introduce o alumnado no pensamento e métodos científicos: a formulación de preguntas e hipóteses, a observación, o deseño e a realización de experimentos, a análise e a comunicación de resultados.
- Bloque 5. A atmosfera e a hidrosfera. Interaccións coa biosfera e coa xeosfera. Este bloque céntrase no estudo das capas fluídas, concretamente a súa dinámica, as súas interaccións cos demais subsistemas terrestres e os impactos antrópicos; propicia unha visión integral do funcionamento do noso planeta e a súa importancia para a existencia da vida na Terra.

Así mesmo, este REA pretende contribuír a acadar obxectivos de desenvolvemento sostible (ODS). O ODS 6 (Auga limpa e saneamento), coa concienciación de que o cambio climático agrava a escaseza de auga e o ODS 13 (Acción polo clima), mediante a adopción de medidas urxentes para combater o cambio climático e os seus efectos.

# Contidos, obxectivos específicos e competencias clave

Contidos | Bloque da materia
--- | ---
Estratexias para a elaboración do proxecto científico: Formulación de preguntas, hipóteses e conxecturas científicas. Estratexias de utilización de ferramentas dixitais para a procura de información, a colaboración e a comunicación de procesos, resultados ou ideas científicas: ferramentas dixitais e formatos de uso frecuente en ciencia (presentación, gráfica, vídeo, póster, informe...). Recoñecemento e utilización de fontes fidedignas de información científica. Métodos de observación e de toma de datos de fenómenos naturais. Deseño de controis experimentais (positivos e negativos) e argumentación sobre a súa esencialidade para obter resultados obxectivos e fiables nun experimento. A resposta a cuestións científicas mediante a experimentación e o traballo de campo: utilización dos instrumentos e espazos necesarios (laboratorio, aulas, contorna...) de forma adecuada. Métodos de análise de resultados. Diferenciación entre correlación e causalidade. Modelado como método de representación e comprensión de procesos ou elementos da natureza. O labor científico e as persoas dedicadas á ciencia: contribución ás ciencias biolóxicas e xeolóxicas e importancia social. O papel da muller na ciencia. | Bloque 1
A atmosfera. Composición e estrutura. Importancia da atmosfera para a existencia da vida na Terra. Impactos ambientais sobre a atmosfera. O incremento do efecto invernadoiro e a contaminación atmosférica. O cambio climático. A hidrosfera. Distribución da auga na Terra. Propiedades e ciclo da auga. Importancia da auga para os seres vivos. Impactos ambientais sobre a hidrosfera. Contaminación e xestión sostible da auga. Interaccións entre a atmosfera, a hidrosfera, a xeosfera e a biosfera. O seu papel na edafoxénese e no modelado do relevo e a súa importancia para a vida. As funcións do solo. | Bloque 5

Os criterios de avaliación deste REA pretenden acadar os seguintes obxectivos da materia:

Obxectivos | Descrición
--- | ---
OBX1 | Interpretar e transmitir información e datos científicos argumentando sobre eles e utilizando diferentes formatos para analizar conceptos e procesos das ciencias biolóxicas e xeolóxicas.
OBX2 | Identificar, localizar e seleccionar información, contrastando a súa veracidade, organizándoa e avaliándoa criticamente para resolver preguntas relacionadas coas ciencias biolóxicas e xeolóxicas.
OBX3 | Planificar e desenvolver proxectos de investigación, seguindo os pasos das metodoloxías científicas e cooperando cando sexa necesario para indagar en aspectos relacionados coas ciencias xeolóxicas e biolóxicas.
OBX4 | Utilizar o razoamento e o pensamento computacional, analizando criticamente as respostas e solucións e reformulando o procedemento, de ser necesario, para resolver problemas ou dar explicación a procesos da vida cotiá relacionados coa bioloxía e coa xeoloxía.
OBX6 | Analizar os elementos dunha paisaxe concreta valorándoo como patrimonio natural e utilizando coñecementos sobre xeoloxía e ciencias da Terra para explicar a súa historia xeolóxica, propoñer accións encamiñadas á súa protección e identificar posibles riscos naturais.

Así mesmo, os obxectivos de materia e os criterios de avaliación, traballarán as seguintes competencias clave e os descritores operativos asociados:

Competencias clave | Clave dos descritores operativos
--- | ---
CCL - Competencia en comunicación lingüística | CCL1, CCL2, CCL3 e CCL5
CP - Competencia plurilingüe | CP1
STEM - Competencia matemática e competencia en ciencia, tecnoloxía e enxeñaría | STEM1, STEM2, STEM3, STEM4 e STEM5
CD - Competencia dixital | CD1, CD2, CD3, CD4 e CD5
CPSAA - Competencia persoal, social e de aprender a aprender | CPSAA3, CPSAA4 e CPSAA5
CC - Competencia cidadá | CC4
CE - Competencia emprendedora | CE1 e CE3
CCEC - Competencia en conciencia e expresións culturais | CCEC1 e CCEC4

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)